སྣེ་འདྲེན་ཁེ་ལས་ཀྱི་འདེགས་སྐྱོར་བརྒྱུད་ཞིང་འབྲོག་པ་མང་ཚོགས་དང་ཁེ་ཕན་ཟུང་འབྲེལ་ལམ་སྲོལ་འཐུས་སྒོ་ཚང་དུ་གཏོང་རྒྱུ་དེ་ཞིང་འབྲོག་མང་ཚོགས་ལས་ཞུགས་དང་འབབ་འཕར་ཡོང་རྒྱུར་སྐུལ་ཁྲིད་བྱེད་པའི་བྱེད་ཐབས་ནུས་ལྡན་ཞིག་ཡིན་པརརྒྱལ་ཡོངས་མི་དམངས་འཐུས་ཚོགས་ཀྱི་འཐུས་མི་ནང་སོག་གི་པ་ཡན་ཀྲོའར་གྲོང་ཁྱེར་ཀྲུང་ནན་ཆུས་གྲོང་ཚོའི་ཏང་ཀྲི་པུའི་ཧྲུའུ་ཅི་ཀྲང་ཅིས་ཤིང་གིས་ངོས་འཛིན་བྱེད་ཀྱི་ཡོད།མིག་སྔར་སྣེ་འདྲེན་ཁེ་ལས་ཀྱི་ཡིད་རྟོན་དངུལ་བུན་གྱི་དགོས་མཁོ་ཆེན་པོ་ཡོད་མོད།ཡིན་ནའང་དོན་དངོས་ཐོག་དགོས་མཁོ་སྐོང་ཚད་མཐོ་པོ་མེད།ཁེ་ལས་ཀྱི་མ་དངུལ་བསྡུ་སྒྲིལ་དཀའ་བའི་རྐྱེན་གྱིས་ཞིང་འབྲོག་པ་འབབ་འཕར་ཡོང་རྒྱུར་ཚོད་འཛིན་བཟོ་ཡི་ཡོད།ཁོང་གིསལེགས་པར་རོགས་སྐྱོར་དང་།སྟོབས་ཆེར་རོགས་སྐྱོར།ཆེ་བར་རོགས་སྐྱོརབཅས་ཀྱི་རྩ་དོན་གཞིར་བཟུང་སྲིད་ཇུས་དང་།མ་དངུལ།ཁྲལ་བསྡུ།ཡིད་རྟོན་དངུལ་བུན།ས་ཆ་སོགས་ཀྱི་ཐད་ཞིང་འབྲོག་པའི་སྣེ་འདྲེན་ཁེ་ལས་ལ་རོགས་སྐྱོར་བྱེད་ཤུགས་ཆེ་རུ་གཏོང་དགོས་པའི་གྲོས་འགོ་བཏོན་པ་རེད།